wickkiey/tamil-wikipedia-chunked huggingface dataset:
# சிக்மகளூர்

## வரலாறு

இது மலைநாடு பகுதியைச் சேர்ந்தது. சிக்க+மகள்+ஊர்= சிக்கமகளூர். இளைய மகளின் ஊர் என்பது இதன் பொருள். முற்காலத்தில் இருந்து அரசர், தன் மகளுக்கு இவ்வூரை தானமாக அளித்தாராம். அதனால், இப்பெயர் பெற்றது.
இங்குள்ள கோதண்டராமர் கோயில், ஹொய்சாள, திராவிட கட்டிடக் கலையைக் கொண்டது.
# சிக்மகளூர்

## குறிப்பிடத்தக்க நபர்கள்

- இந்திரா காந்தி: இந்த தொகுதியில் போட்டியிட்டு, மத்திய அமைச்சரவையில் தேர்வானார்.
- ஜெய்ராம் ரமேஷ்: மத்திய அமைச்சர்
# ராஜம்பேட்

**ராஜம்பேட்** (Rajampet) இந்தியாவில் ஆந்திர மாநிலம் கடப்பா மாவட்டத்தில் அமைந்துள்ள ஒரு நகரம். இது சமீபத்தில் ஒரு நகராட்சியாக உயர்த்தப்பட்டது.
# ராஜம்பேட்

## போக்குவரத்து

- சாலை: சாலைகள் நன்றாக அனைத்து முக்கிய தேசிய நெடுஞ்சாலைகளோடும் இணைக்கப்பட்டுள்ளன.
- ரயில்: தெற்கு ரயில்வே கீழ் ரேனுகுண்ட சந்திப்பு உள்ளது. அனைத்து வசதிகளுடன் கூடிய 2 அகன்ற நடைமேடையில் சென்னை, மும்பை, திருப்பதி மற்றும் ஐதராபாத் தினசரி ரயில் சேவை உள்ளது.
# வி. இக்குவனம்

**வி. இக்குவனம்** (பிறப்பு: அக்டோபர் 18 1923), தமிழ்நாடு, சிவகங்கை மாவட்டத்தில் பட்டமங்கலம் எனுமிடத்தில் பிறந்த இவர் தனது ஆரம்பக் கல்வியை திரு. பொன்னுச்சாமிப் பிள்ளை திண்ணைப் பள்ளியிலும், பின்னர் பட்டமங்கலம் தொடக்கப் பள்ளியிலும் பெற்றார். தொடர்ந்து கண்டரமாணிக்கம் உயர்நிலைப் பள்ளி, திருப்புத்தூர் உயர்நிலைப் பள்ளி ஆகியவற்றில் உயர்நிலைக்கல்விப் பெற்று தேர்ச்சி பெற்றார்.
# வி. இக்குவனம்

## தொழில் நடவடிக்கைகள்

1941ல் திண்ணைப் பள்ளி ஆசிரியராக இணைந்த இவர் 1946ம் ஆண்டில் இலங்கை எம்.பி.ஆர்.ஏ. நிறுவனத்தின் எழுத்தராகப் பணியாற்றினார். பின்னர் சென்னை திரும்பி சென்னையிலும் எழுத்தராக தனது பணியைத் தொடர்ந்தார்.  
1952ல் சிங்கப்பூருக்கு புலம்பெயர்ந்து 1957 வரை சிங்கப்பூரின் கணக்குத் தணிக்கையாளராகப் பணியாற்றிப் பின்பு சிங்கப்பூரிலிருந்த மலாய்ப் பல்கலைக்கழகத்தின் இந்தியப் பகுதியில் சுருக்கெழுத்தாளராக 1958 வரை கடமை புரிந்தார். 1958ல் மலாயப் பல்கலைக்கழகம் மலேசியா கோலாலம்பூர் மாற்றப்பட்ட பின்பு 1975 வரை மலாய்ப் பல்கலைக்கழக நூல் நிலையத் தமிழ்ப் பிரிவின் தலைவராகப் பணியாற்றி ஓய்வுபெற்றார். மலேசியாவில் பணியாற்றிய காலத்தில் 1959 முதல் 1975 வரை மலேசிய வானொலி, தொலைக்காட்சியில் செய்தி மொழிபெயர்ப்பாளராகவும், செய்தி வாசிப்பாளராகவும் பணிகளை மேற்கொண்டுள்ளார்.
# வி. இக்குவனம்

## பத்திரிகைத்துறை

1976 மே முதல் 1978 மார்ச் வரை தமிழ் முரசு நாளிதழின் ஆசிரியராகவும், பின்பு 1978 மே முதல் 1979 சூன் வரை தமிழ்மலர் நாளேட்டின் ஆசிரியராகவும் பணியாற்றியுள்ளார்.
# வி. இக்குவனம்

## வகித்த பதவிகள்

மலேசியாவில் பணியாற்றி காலத்தில் மலாயாப் பல்கலைக்கழக பொதுத்துறை ஊழியர் சங்க துணைப் பொதுச் செயலாளராகவும், மலாயா பிராமணர் சங்கச் செயலாளராகவும் பின்பு சிங்கப்பூர் தமிழ் எழுத்தாளர் கழகத்தின் அமைப்புச் செயலாளராகவும், பொருளாளராகவும், சிங்கப்பூர் இந்து சபையின் துணைத் தலைவராகவும், ஸ்ரீ ருத்ரகாளியம்மன் ஆலயத் துணைத் தலைவராகவும், பல சங்கங்களின் வாழ்நாள் உறுப்பினராகவும் பதவி வகித்துள்ளார்.
# வி. இக்குவனம்

## இலக்கியப் பணி

1952ல் எழுதத் தொடங்கிய இவர் கவிதை, கட்டுரைகளை அதிகமாக எழுதியுள்ளார். இவரின் ஆக்கங்கள் தமிழ்நேசன், தமிழ்முரசு, தமிழ் மலர் போன்ற மலேசிய இதழ்களில் வெளிவந்துள்ளன.
# வி. இக்குவனம்

## கவியரங்கு

கவியரங்குகளில் பங்கேற்பதில் கூடிய ஆர்வம் காட்டிவந்த இவரின் முதல் கவியரங்கம் 1961ல் மலாயா வானொலியில் ஒலிபரப்பானது. அதைத் தொடர்ந்து வானொலி, தொலைக்காட்சிகளின் 50க்கும் அதிகமான கவியரங்குகளில் பங்கேற்றுள்ளார்.
# வி. இக்குவனம்

## எழுதியுள்ள நூல்கள்

- கவிதைக் கனிகள்
- கவிதைக் கதம்பம்
- இராஜீவ் இரங்கல் அந்தாதி
- வாரியார் இரங்கல் அந்தாதி
- இன்பநலக்காடு
- சித்திரப்பாக் கொத்து
- வேதமும் வேள்வியும் அந்தாதி
- ஸ்ரீ ருத்ரகாளி அந்தாதி
- ஸ்ரீ அழகு சௌந்தரி அந்தாதி
- நான் கண்ட இங்கிலாந்து நாடு
- சித்திரச் செய்யுள்
- வாழும் கவியரசு வைரமுத்து
- திருமுறை அந்தாதி 1
- திருமுறை அந்தாதி 2
- திருமுறை அந்தாதி 3
- வெண்பாவில் சிலேடைகள் - 108
- காரம் இனித்திடுமே காண் - ஈற்றடி வெண்பாக்கள்
- பைந்தமிழ் தேனீ பத்ம ஸ்ரீ வாலி அந்தாதி
- நாமகள் அந்தாதி
- அன்னையைப் போற்றும் அருந்தமிழ் ஆயிரம்
- ஆறுமுகன் போற்றி ஆயிரம்
- ஐங்கரன் போற்றி அருந்தமிழ் ஆயிரம்
- நச்சுக்கண் (மொழிபெயர்ப்பு நூல்)
- தமிழ் நெஞ்சர் என்.ஆர். கோவிந்தன் அந்தாதி  
ஆகிய நூல்கள் உட்பட 'வேங்கடவன் பள்ளியெழும் பா' எனும் ஒலிநாடாவையும் வெளியிட்டுள்ளார்.  
விருதுகளும் பரிசுகளும்:  
திரு. இக்குவனம் அவர்கள் தமிழுக்கு ஆற்றிய பெருந்தொண்டினைப் பெருமைபடுத்தும் விதமாக அவருக்குப் பல்வேறு பரிசுகளும், விருதுகளும் அளிக்கப்பட்டுள்ளன.  
- 1962 ஆம் ஆண்டு 'பேரறிஞர் அண்ணா' விருது அளிக்கப்பட்டது.
- 1965 ஆம் ஆண்டு ‘ஏழையா? கோழையா? கூட்டுறவா?’ எனும் தலைப்பில் நடத்திய அனைத்துலக மலேசியக் கவிதைப் போட்டியில் தங்கப் பதக்கம்.
- 1993 ஆம் ஆண்டு கவிஞரின் வெண்பா எழுதும் ஆற்றலைச் சிறப்பிக்கும் விதமாக ‘வெண்பாச் சிற்பி’ என்ற பட்டம் சிங்கப்பூர் தமிழ் இலக்கிய வட்டத்தால் வழங்கப்பட்டது.
- 1994 ஆம் ஆண்டு 'வெண்பா வேந்தன்' என்ற பட்டம் சென்னை தமிழ்ச் சங்கத்தால் வழங்கப்பட்டது.
- 2002 ஆம் ஆண்டு 'அருள் கவி செல்வர்' என்ற பட்டம் காஞ்சி காமகோடி பீடாதிபதிகளால் வழங்கப்பட்டது.
- 2003 ஆம் ஆண்டு 'சித்திரக் கவிஞர்' என்ற பட்டம் சிங்கப்பூரில் நிகழ்ந்த தேவார மாநாட்டில் வழங்கப்பட்டது.
- 2004 ஆம் ஆண்டு 'அந்தாதி அரசன்' என்ற பட்டம் சென்னை செம்மொழி நிலையத்தால் வழங்கப்பட்டது.
- 2005 ஆம் ஆண்டு 'சித்திரப் பாவலர்' என்ற பட்டம் ஜூரோங் இந்திய நற்பணி மன்றத்தால் வழங்கப்பட்டது.
- 2006 ஆம் ஆண்டு 'கணையாழி விருது' சிங்கப்பூரில் உள்ள தமிழ் அமைப்பான கவிமாலை வழங்கியது.
- 2007 ஆம் ஆண்டு 'பாரதி, பாரதிதாசன் விழா விருது' தமிழ் மொழி & கலாச்சார கழகத்தால் வழங்கப்பட்டது. அதே ஆண்டு, சென்னை செம்மொழி நிலையத்தால், 'அந்தாதி காவலர்' என்ற பட்டம் வழங்கப்பட்டது.
- 2008 ஆம் ஆண்டு சிங்கப்பூர் நுண்கலைக் கழகத்தால், 'கலா ரத்னா விருது' வழங்கப்பட்டது.
- 2009 ஆம் ஆண்டு சிங்கப்பூர்த் தமிழ் எழுத்தாளர் கழகம் 'தமிழவேள் விருது' வழங்கிச் சிறப்பித்தது.  
- சிங்கப்பூர் தமிழ் எழுத்தாளர்கள் - சிங்கப்பூர் தமிழ் எழுத்தாளர் கழக வெளியீடு
# ஆ. பழனியாண்டி

**ஆ. பழனியாண்டி** (பிறப்பு: பெப்ரவரி 15, 1928) தமிழ் நாடு, எடக்கல் எனுமிடத்தில் பிறந்து ஆ. பழனி, கதிரவன் போன்ற புனைப்பெயர்களில் எழுதிவரும் இவர் தனது ஆரம்பக் கல்வியை ஜோகூர் பாருவிலுள்ள அரசாங்கப் பள்ளியில் கற்றுத் தமிழில் மேல்நிலைத் தேர்ச்சி பெற்றார்.
# ஆ. பழனியாண்டி

## தொழில்

1950 முதல் 1957 வரை ஜோகூரிலும், பின்பு 1958 – 1988 வரை சிங்கப்பூரிலும் தமிழாசிரியராகப் பணியாற்றி 1988ல் ஓய்வுபெற்றார்.
# ஆ. பழனியாண்டி

## பதவிகள்

தமிழ், ஆங்கிலம், மலாய் போன்ற மொழிகளில் நன்கு புலமையுள்ள இவர் ஹெண்டர்சன் தமிழ் இளைஞர் மன்றச் செயலாளராகவும், தி.மு.க. ஹெண்டர்சன் கிளையின் தலைவராகவும், சிங்கப்பூர்த் தமிழாசிரியர் சங்க உறுப்பினராகவும், சிங்கப்பூர் தமிழ் எழுத்தாளர் கழகப் பொருளாளராகவும், ஹெண்டர்சன் சமூக நிலைய இந்திய நற்பணிக் குழுவின் தலைவராகவும் பதவி வகித்துள்ளார்.
# ஆ. பழனியாண்டி

## இலக்கியப் பணி

1965ல் எழுதத் தொடங்கிய இவர் மரபுக் கவிதை, சிறுகதை, நாடகம், கட்டுரை ஆகியவற்றை எழுதிவந்தாலும் கூட மரபுக் கவிதையிலேயே இவருக்கு ஆர்வம் அதிகம். இவரது கன்னிக் கவிதை ‘தேசிய நாளை வாழ்த்துவோம்’ எனும் தலைப்பில் 1965ல் தமிழ் முரசில் வெளிவந்தது.
# ஆ. பழனியாண்டி

## எழுதியுள்ள நூல்கள்

- திருமுருக வெண்பா மாலை
- முல்லைப் பூக்கள்
- கவிதைப் பூக்கள்
# ஆ. பழனியாண்டி

## பெற்ற விருதுகளும், கௌரவங்களும்

- லிம் போ செங் பற்றி இவரால் எழுதப்பட்ட கட்டுரைக்கு தேசிய தொழிற்சங்கக் காங்கிரஸின் பணப்பரிசு
- பொதுச் சேவைக்கான அரசாங்கத்தின் பிபிஎம் விருது (1995)
- சிங்கப்பூர் தமிழ் எழுத்தாளர்கள் - சிங்கப்பூர் தமிழ் எழுத்தாளர் கழக வெளியீடு
# மய அறிவியல்

**மயனின் அண்டவியல்** என்பது குமரிக்கண்டத்தில் வாழ்ந்ததாக கருதப்படும் மயன் என்பவரின் ஐந்திரம் மற்றும் பிரணவ வேதம் போன்ற நூல்களில் இருந்து பெறப்பட்ட 31 கொள்கைகளை கொண்ட ஒரு அறிவியல் முறையாகும். இம்மயனின் நூல்கள் கணபதி என்னும் சிற்ப கலைஞரால் மீளுருவாக்கப்பட்டன.
# மய அறிவியல்

## 31 கொள்கைகள்

*மூலம்*மயன் பல்கலைக்கழக வலைதளம்
1. பரவெளியில் எப்பொருளும் படைக்கப்படவில்லை. அனைத்தும் ஒரு மூலப்பொருளின் தோற்ற வெளிப்பாடே.
1. அம்மூல சக்தியே சில நேரங்களில் ஆதிமூலம் எனவும், பிரம்மன் (குவையப் புலக்கோட்பாடு) எனவும் அழைக்கப்படுகிறது.
1. இம்மூல சக்தியே தன்னை வெளிப்படு தோற்ற இயல்புக்கேற்ப அழகாக தன்னை வெளிப்படுத்தி கொள்கிறது. இச்சக்தி தான் வெளிப்படும் இடம், தோற்றம், காரணம் மற்றும் இயல்புக்கேற்ப தன்னை வெவ்வேறு பொருட்களாக தன்னை வெளிப்படுத்தி கொள்கிறது.
1. இந்த தோற்ற ஆதாரமே மூலமென்றும், மையமென்றும், புள்ளியென்றும் அறியப்படுகிறது.
1. இயற்கையில் உள்ள பொருடகள் அனைத்தும் சக்தியும் பொருட்களும் ஒன்றிணைந்த தோற்றமே.
1. கட்டற்ற அண்டவெளி என்பது சக்தியும் பொருளும் இணைந்த களத்தோற்றமாகவும், அண்டத்திலுள்ள அனைத்து பொருட்களுக்கும் மூலமாய் அமைகிறது.
1. ஒம் என்ற பிரணவமே பார்வையில் ஒளியாகவும், செவிப்புலன்களில் ஒலியாகவும் பரிணமிக்கிறது.
1. இவ்வண்டத்தின் பொருள் தோற்றம் அனைத்தும் இசையின் தோற்றமாகவோ, மாதிரியாகவோ, உருவமாகவோ அல்லது இசையின் அளவுகோளில் உள்ள வேறு வெளிப்பாடுகளினாலோ ஆனவை.
1. காலமே தான் படைத்தவற்றை ஆக்கவும், காக்கவும், அழிக்கவும் செய்கிறது.
1. உருவமற்ற பிரம்மத்தின் முதல் தோற்ற வெளிப்பாடு சதுரமாகும்.
1. இந்த ஆதி சதுர தோற்றமே உள்ளார்ந்த ஆற்றலின் வரைபடமாக வடிவமைக்கப்பட்டிருக்கிறது. இதையே வாஸ்து புருச மண்டலம் என்கின்றனர்.
1. பரவெளி கனசதுர அணுசக்திகளால் ஆனது. அவையே இவ்வண்டத்தின் கட்டடக்கண்டமாகும்.
1. அந்த கனசதுரமே சிற்றவை(சிற்றம்பலம்) எனப்படும்.
1. இச்சிற்றவையில் உள்ள செங்குத்தான ஒளிவீசும் பகுதியே ஒளி நூல் ஆகும். இதையே வடமொழியில் பிரம்மசூத்திரம் என்கின்றனர்.
1. இவ்வொளிநூலே மூலத்தூண் எனவும் மூலஸ்தம்பம் எனவும் கொள்ளப்படுகிறது.
1. இவ்வொளி நூல் ஒரு குறிப்பிட்ட தாளத்தில் அதிர்கிறது. இவ்வதிர்வுகளே இயற்கையின் ஒழுங்காக அமைகிறது.
1. இவ்வதிர்வுகளையே சிவ தாண்டவம் இவ்வண்டத்தில் வெளிப்படுத்துகிறது.
1. கனசதுர அனுக்களின் மூலக்கூறான சிற்றாகாசமே விண்வேளியின் கருவாகும்.
1. சிற்றாகாசம் என்பது ஒலிக்கும் ஒளிக்கும் உண்டான கலப்பு.
1. பரவெளி என்பதே ஒளியாகவும், அவ்வொளியே அண்டப்பொருட்களுக்கு மூலமாகவும் இருக்கிறது. இவ்வொளியை நுண்பொருள் என தமிழிலும் பிரம்மம் என வடமொழியிலும் கூறுகின்றனர்.
1. இந்நுண்பொருளே ஆற்றல் என்னும் பிரம்மமாகவும், இப்பிரம்மமே மூடப்பட்ட வெளிகளில் உயிர் சக்தியாகவும் இருக்கிறது.(இம்மூடப்பட்ட வெளி என்பது உயிரினம், கட்டிடம், அண்டம் என அனைத்து இயங்கு பொருட்களுக்கும் பொருந்தும்)
1. கட்டிடக்கலையே கணக்கியலின் உச்சம்.
1. கட்டற்ற காலத்தின் இயக்கமே கணக்கியலின் மூலம்.
1. பரவெளியின் அதிர்வே காலம்.
1. பரவெளியும் காலமும் ஒன்றே.
1. காலம் என்பது பரவெளியின் ஒரு நுட்பமான வெளிப்பாடு.
1. காலமே அண்டப்பொருட்கள் அனைத்துக்கும் மூலக்கூறு.
1. சிற்றாகாசமே பேராகாசத்தின் முழு அடையாளம்.
1. பரவெளி தன்னை பெளிப்படுத்த ஒவ்வொரு கணமும் துடிக்கிறது.
1. ஒரு சிற்பியானவன் தன் உள்மன சக்தியை கொண்டு ஒம் என்ற பிரணவத்தை சிற்றாகாசத்திலும் பேராகாசத்திலும் ஒலியாகவும் ஒளியாகவும் உணரத்தெரிந்திருக்க வேண்டும்.
1. தன் அகயியக்கத்தை அறியாமல் எவராலும் புறவெளியின் இயக்கத்தை அறிய முடியாது.
# வைரவன் சுதர்மன்

**வைரவன் சுதர்மன்** (பிறப்பு: ஆகத்து 28 1928 தமிழ்நாடு தேவகோட்டையில் பிறந்த இவர் அங்கே தனது ஆரம்பக் கல்வியைக் கற்று பின்னர் உயர்நிலைக் கல்வியை மலேசியாவின் கோலப்பிலாவிலும், குளுவாங்கிலும் பெற்றார்.
# வைரவன் சுதர்மன்

## தொழில்

தமிழ், ஆங்கிலம், மலாய், சீனம், இந்தி போன்ற மொழிகளில் நன்கு தேர்ச்சிபெற்ற இவர் சிங்கப்பூர் விமான நிலையத்தில் சுமார் 24 ஆண்டுகள் பணியாற்றி ஓய்வுபெற்றார்.
# வைரவன் சுதர்மன்

## பதவிகள்

இவர் சிங்கப்பூர் எழுத்தாளர் சங்கத்தின் செயலவை உறுப்பினராகவும், துணைத்தலைவராகவும், மாதவி இலக்கிய மன்றத் துணைத் தலைவராகவும் பதவி வகித்தார். நேதாஜி சுபாஸ் சந்திரபோல் அடைத்த இந்திய தேசிய ராணுவம், தொழிற்சங்கம், பொதுவுடைமை இயக்கம் மலாயன் இந்தியன் காங்கிரஸ் போன்றவற்றிலும் இவர் இடம்பெற்றிருந்தார்.
# வைரவன் சுதர்மன்

## இலக்கியப் பணி

1946ல் எழுதத் தொடங்கிய இவர் கவிதை, கட்டுரை, பயணக் கட்டுரை போன்றவற்றை எழுதியுள்ளார்.
# வைரவன் சுதர்மன்

## எழுதியுள்ள நூல்கள்

- யார் குற்றவாளி?
- சமூகமா? சம்பிரதாயமா?
- நினைவலைகள்
- சமயத்தால் ஓர் உலகம்
- உலக வரலாற்றுத் தோற்றக் கூறுகளும் மனித நேயமும்
- சிங்கப்பூரும் தமிழரும்
- இனிய நினைவுகள்
- எண்ண அலைகள்
- சுழலுகின்ற உலகில் சுற்றுகின்ற வாழ்க்கை
# வைரவன் சுதர்மன்

## பெற்ற விருதுகளும் கௌரவங்களும்

இவரது ‘வரலாற்று நினைவுகள்’ எனும் நூலுக்காக தமிழக அரசின் பாராட்டுச் சான்றிதழ் (1991)
- சிங்கப்பூர் தமிழ் எழுத்தாளர்கள் - சிங்கப்பூர் தமிழ் எழுத்தாளர் கழக வெளியீடு
# பாத்தூறல் முத்துமாணிக்கம்

**பாத்தூறல் முத்துமாணிக்கம்** (பிறப்பு: செப்டம்பர் 19 1928) தமிழ் நாடு, புதுக்கோட்டை மாவட்டம் நெய்வேலி எனும் கிராமத்தில் பிறந்து அங்கேயே தனது ஆரம்பக் கல்வியைக் கற்று பின்னர் சிங்கப்பூருக்கு புலம்பெயர்ந்து அங்கு பணியாற்றி ஓய்வுபெற்றார்.
# பாத்தூறல் முத்துமாணிக்கம்

## வகித்த பதவிகள்

தமிழர் இயக்கம், தமிழர் சங்கம் போன்றவற்றின் செயலாளராகவும், சிங்கப்பூர் கழகத்தின் செயற்குழு உறுப்பினராகவும், இந்து சபை, தமிழர் சீர்த்திருத்தச் சங்கம் ஆகியவற்றின் உறுப்பினராகவும் பணியாற்றியுள்ளார். அத்துடன் ஒவ்வொரு சனிக்கிழமைகளிலும் சிங்கப்பூர் சிராங்கூன்சாலையிலுள்ள ஸ்ரீ வீரமாகாளியம்மன் கோயிலில் ஸ்ரீஇராம பஜனை அமைப்போடு சேர்ந்து பக்திப் பாடல்களைப் பாடிவந்தார்.
# பாத்தூறல் முத்துமாணிக்கம்

## இலக்கியப் பணி

முத்துமாணிக்கம் எனும் புனைப்பெயரில் 1970 ல் எழுதத் தொடங்கிய இவர் மரபுக் கவித்துறையிலேயே கூடிய ஆர்வம் காட்டினார். இவரது முதல் கவிதை ஒரு கோயில் குடமுழுக்கு விழா மலருக்காக எழுதப்பட்ட பக்திக் கவிதையாகும். 1000 க்கும் அதிகமான கவிதைகளை இவர் எழுதியுள்ளார்.
# பாத்தூறல் முத்துமாணிக்கம்

## எழுதியுள்ள நூல்கள்

- பொன்வண்டு
- தேன்சிட்டு
- சிங்கப்பூர் தெய்வங்களின் பக்திப் பாடல்கள்
- தேவத் தமிழிசை விருந்து
- துருகையம்மாள் போற்றிப் பாடல்கள்
- காவடிப் பாட்டு
- முத்துமாணிக்கம் கவிதைகள்
- இஸ்லாமியக் கவிதைகள்
- ஏசு கிருஸ்து பாமாலை
- இந்து சமயப் பாடல்கள்
இதுவரை 10 நூல்களை எழுதி வெளியிட்டுள்ளார்.
# பாத்தூறல் முத்துமாணிக்கம்

## பெற்ற விருதுகளும் கௌரவங்களும்

- பாத்தூறல் பட்டம்
- சிங்கப்பூர் தமிழ் எழுத்தாளர்கள் - சிங்கப்பூர் தமிழ் எழுத்தாளர் கழக வெளியீடு
# பத்ரி சேசாத்ரி

**பத்ரி சேசாத்ரி** (பிறப்பு: ஜூன் 30, 1970) தமிழகப் பதிப்பாளரும், அரசியல் விமர்சகரும் ஆவார். இவர் இஎஸ்பிஎன் கிரிக்கின்ஃபோ என்ற பிரபலமான விளையாட்டுத் தளத்தின் நிறுவனர்களுள் ஒருவராவார். இவர் கிழக்கு பதிப்பகத்தின் நிறுவனரும், தொல்லியல் ஆர்வலரும், கணினித் தமிழ் முன்னோடியும் ஆவார்.
# பத்ரி சேசாத்ரி

## வாழ்க்கைக் குறிப்பு

கும்பகோணத்தில் பிறந்த பத்ரி சேசாத்ரி நாகப்பட்டினத்தில் தன் பள்ளிப்படிப்பை முடித்து 1991 இல் சென்னை இந்தியத் தொழில்நுட்பக் கழகத்தில் இயந்திரவியலில் இளநிலைப் பட்டமும் 1996 இல் அமெரிக்காவின் கோர்னெல் பல்கலைக்கழகத்தில் அதே துறையில் முனைவர் பட்டமும் பெற்றவர். கிரிக்கின்போ இந்தியா பிரைவேட் லிமிடெட் என்ற நிறுவத்தின் கிரிக்கெட் விளையாட்டுக்கான இஎஸ்பிஎன் கிரிக்கின்ஃபோ இணையத்தளத்தை ஆரம்பித்தார். அதன் நிறுவன இயக்குநராகச் சில காலம் இருந்துவந்தார்.. 2004 ஆம் ஆண்டில் நியூ ஒரைசன் மீடியா என்ற தமிழ்ப் புத்தகப் பதிப்பு நிறுவனத்தை உருவாக்கி, தற்போது அதன் பதிப்பாசிரியராகவும் பதிப்பாளராகவும் இருக்கிறார். சின்புரோசாப்ட் என்ற நிறுவனத்தின் மேலாண் இயக்குநராகவும் ஆர்கே என்ற பணியாளர் மேலாண் நிறுவனத்தின் இயக்குநராகவும் உள்ளார்.
தனது பதிப்பகத்தின் சார்பாக என் எச் எம் ரைட்டர் மற்றும் எழுத்துரு மாற்றி போன்ற இலவச மென்பொருட்களினைத் தயாரித்து வெளியிட்டார். பபாசி எனப்படும் பதிப்பாளர்கள் சங்கத்தில் செயற்குழு உறுப்பினராகவும், உத்தமம் என்ற தொழில்நுட்ப மன்றத்தின் பல்வேறு பொறுப்புகளிலும், தமிழ் இணையக் கல்விக் கழகத்தின் ஆலோசனைக் குழு உறுப்பினராகவும் இருந்துள்ளார். தமிழ்ப் பாரம்பரிய அறக்கட்டளை என்ற தொல்லியல் அறக்கட்டளையின் மூலம் தொல்லியல் விழிப்புணர்வை ஏற்படுத்தி வருகிறார். கிழக்கு டுடே என்ற இணைய இதழினை நடத்திவருகிறார்.
# பத்ரி சேசாத்ரி

## எழுத்தாளர்

சிறுவர்களுக்காகச் சில அறிவியல் புத்தகங்களைத் தமிழிலும் ஆங்கிலத்திலும் எழுதியுள்ள இவர், சில ஆங்கிலப் புத்தகங்களைத் தமிழில் மொழிபெயர்த்தும் இருக்கிறார். அம்ருதா பத்திரிகையில் தொடர்ந்து அறிவியல், கணிதம் ஆகிய துறைகளில் கட்டுரைகள் எழுதிவருகிறார்.
# பத்ரி சேசாத்ரி

## எழுத்தாளர்

### தமிழ்ப் புத்தகங்கள்

- உலகம் எப்படி தோன்றியது?
- உயிர்கள் எப்படி தோன்றின?
- நான் எஞ்சினியர் ஆவேன்
- கணித மேதை ராமானுஜன்
- ஐன்ஸ்டைன்
- 123: இந்தியா - அமெரிக்கா அணு சக்தி ஒப்பந்தம்
- ஸ்பெக்ட்ரம் சர்ச்சை
- ஆர்யபடரின் கணிதம்
# பத்ரி சேசாத்ரி

## எழுத்தாளர்

### மொழிபெயர்ப்புப் புத்தகங்கள்

- கேண்டீட் (பிரெஞ்சில் வோல்ட்டயர் எழுதிய Candide, ஆங்கிலம் வழியாக)
- ஒரு மோதிரம் இரு கொலைகள் (ஆர்தர் கொனன் டொயில் எழுதிய ஷெர்லாக் ஹோம்ஸ் அறிமுகமாகும் A Study in Scarlet)
- ஒரு பைசா கூடாமல் ஒரு பைசா குறையாமல் (ஜெஃப்ரி ஆர்ச்சர் எழுதிய Not a Penny More, Not a Penny Less)
- இலங்கை இறுதி யுத்தம் (நித்தின் கோகலே எழுதிய Sri Lanka: From War to Peace)
- ஒரு விளம்பரக்காரனின் மனம் திறந்த அனுபவங்கள் (டேவிட் ஒகில்வி)
# பத்ரி சேசாத்ரி

## எழுத்தாளர்

### ஆங்கிலப் புத்தகங்கள்

- The Universe
- Life
# பத்ரி சேசாத்ரி

## அரசியல் விமர்சகர்

புதிய தலைமுறை தொலைக்காட்சியில் அரசியல், சமூகம், பொருளாதாரம் தொடர்பான நண்பேன்டா என்ற வாராந்திர விவாத நிகழ்ச்சியில் பங்கெடுத்தார். பல்வேறு தொலைக்காட்சிகளில் அரசியல் விமர்சகராகக் கலந்துகொள்கிறார். சமூக வலைத்தளத்தில் அண்ணா பற்றிய கருத்திற்காக 2022 அக்டோபரில் த.இ.க. ஆலோசனைக் குழுவிலிருந்து நீக்கப்பட்டார். 2023 ஜூலை மாதத்தில் யூடியூப் ஊடகமொன்றில் மணிப்பூர் வன்முறைகள் குறித்த கருத்திற்காகக் கைது செய்யப்பட்டார். 1 ஆகஸ்டு 2023 அன்று குன்னம் நீதிமன்றம் பத்ரி சேசாத்திரிக்கு பிணை வழங்கி விடுதலை செய்தது.
# ஏ. பி. சண்முகம்

**ஏ. பி. சண்முகம்** (பிறப்பு: நவம்பர் 11 1929) தமிழ் நாடு தஞ்சை மாவட்டம் ஆத்திக்குளத்தில் பிறந்த இவர் ஆத்திக் குளம் ஆரம்பப் பள்ளியில் பயின்றார். பின்னர் மலேசியா கோலாலம்பூரில் குறளியக்கத்தில் இலக்கியப் பயிற்சி பெற்றார். 1959 வரை மலேசியாவிலிருந்து பின்பு சிங்கப்பூரில் புலம்பெயர்ந்தார்.
# ஏ. பி. சண்முகம்

## பதவிகள்

சிங்கப்பூர் தமிழர் இயக்கம், தமிழர் மரணநிதிச் சங்கம், தமிழர் சங்கம், தமிழர் சீர்திருத்தச் சங்கம், வெண்ணிலா கலையரங்கம், தமிழர் பேரவை போன்றவற்றில் ஈடுபாடு கொண்டிருந்ததுடன், சிங்கப்பூர் தமிழ் எழுத்தாளர் கழகத்தின் உறுப்பினராகவும் பணியாற்றியுள்ளார்.
# ஏ. பி. சண்முகம்

## இலக்கியப் பணி

1948 ல் எழுதத் தொடங்கிய இவர் கவிதை, நாடகம், சிறுகதை, புதினம், கட்டுரை முதலிய துறைகளில் ஆர்வம் காட்டிவந்தார். ‘தூக்கிலிட்டால்” எனும் கவிதை இவரது முதல் படைப்பாகும். “எழுத்தாளனாகலாம்” எனும் இவரின் முதற்கட்டுரை 1951ல் தமிழ் முரசிலும், “கண்ணிருந்தும் கபோதி” எனும் இவரின் முதல் சிறுகதை தமிழ்நேசனிலும், “தர்மகர்த்தா” எனும்; முதல் நாடகம் தமிழ்நாட்டில் குடந்தையில் 1961ஆண்டிலும் வெளிவந்தன.
# ஏ. பி. சண்முகம்

## மேடையேறிய நாடகங்கள்

“வந்தனை செய்வோம்”; வெண்ணிலா கலை அரங்க ஏற்பாட்டில் விக்டோரியா அரங்கில் மேடையேற்றப்பட்டது. (1982ல்), “கொண்டாட்டம்”; சிங்கைக் குடியரசின் நாடக விழா 1984ல் கலாசார அமைச்சின் ஏற்பாட்டில் மேடையேற்றப்பட்டது.
# ஏ. பி. சண்முகம்

## எழுதியுள்ள நூல்கள்

- நாடக நூல்கள்
- தர்மகர்த்தா
- பயணம்
- ஓடியவன்
- திருவாளர்
- புதினங்கள்
- செல்வி
- நல்லகதி
- கலா
- சிறுகதைத் தொகுப்பு
- அகர ஓசை
- கட்டுரைத் தொகுப்புகள்
- பேசாத பேச்சு
- சங்கநாதம்
# ஏ. பி. சண்முகம்

## பெற்ற விருதுகளும், கௌரவங்களும்

- எது நாகரிகம் எனும் படைப்புக்கான (1955) முதல் பரிசு
- எழுத வந்தார் எனும் நாடகத்துக்கான மலேசியா நாடகப் போட்டியில் ஆறுதல் பரிசு
- நாடக வாணர்
- எழுத்துச் செம்மல்
- செந்தமிழ்ச் சிற்பி
- சிங்கப்பூர் தமிழ் எழுத்தாளர்கள் - சிங்கப்பூர் தமிழ் எழுத்தாளர் கழக வெளியீடு
# போர்பொன் பிஸ்கட்

**போர்பொன் பிஸ்கட்** என்பது ஒரு வகையான சான்விச் பிஸ்கட். இதில் இரண்டு சாக்கலேட் பிஸ்கட்களுக்கு இடையே சாக்கலேட் மாவு போன்ற பொருள் சான்விச் செய்யபட்டிருக்கும். இது 1910ம் ஆண்டு பெர்மண்ட்சே பிஸ்கட் நிறுவனத்தால் அறிமுகப்படுத்தப்பட்டது.
# போர்பொன் பிஸ்கட்

## தயாரிப்பு முறை மற்றும் பயன்பாடு

போர்பொன் பிஸ்கட் ரொட்டிகள் தேனீருடன் சேர்த்து தொட்டு சாப்படக்கூடிய நொறுக்குத்தீனியாக உள்ளது. இந்த ரொட்டிகள் தயாரிக்கப்படும்போது வெப்பத்தினால் விரிசல்கள் மற்றும் உடைசல்கள் உருவாவதை தடுப்பதற்காக சிறிய துளைகள் அமைந்துள்ளன.
நிறுவனங்களை சார்ந்து போர்போன் பிஸ்கட்டுகளில் பல வகைகள் காணப்படுகின்றன. பொதுவாக போர்பொன் பிஸ்கட்டுகள் அதிக சுவையுள்ள சாக்லேட் ப்ளேவரில் உருவாக்கப்படுகிறது.
# எபிரேயத் தமிழியல்

**எபிரேயத் தமிழியல்** (*Hebrew Tamil Studies*) என்பது யூதர் மற்றும் எபிரேய மொழி பேசும் மக்களுக்கும் தமிழ் மற்றும் தமிழர்களுக்கும் இருக்கும் தொடர்பையும் பரிமாறுதல்களையும் ஆயும் இயல் ஆகும்.  
எபிரேய மொழியில் எழுதப்பட்ட யூதர்களின் புனித நூலாகிய எபிரேய விவிலியம் அல்லது *தனாக் (Tanakh)* தமிழ் சொற்களை பாவித்திருப்பதாக கருதப்படுகின்றது. திருவிவிலியத்தில் (1 அரசர்கள் 10:22) மயில் என்பதை தமிழில் உள்ள சொல்லான *தோகை* எனும் உச்சரிப்புசார் *துகி* என பாவிக்கப்பட்டுள்ளது. மயிலை யூதர்களின் அரசனாகிய சாலமோன் பிற நாடுகளிலிருந்து இறக்குமதி செய்தார் என்னும் இடத்தில் இது குறிப்பிடப்பட்டிருப்பது குறிப்பிடத்தக்கது. அரசன் சாலமோன் தமிழ்நாட்டிலிருந்து அதனைப் பெற்றார் என்பது ஆய்வாளர்கள் கருத்தாகவுள்ளது. இந்தியாவிற்கும், (குறிப்பாக தமிழ்நாட்டிற்கும்) யூத நாட்டிற்கும் இடையில் அக்காலத்தில் வர்த்தக, கலாச்சாரத் தொடர்புகள் காணப்பட்டன என்பதை யூத வரலாற்றாசிரியர்கள் குறிப்பிட்டுள்ளனர். திருவிவிலியத்தில் குறிப்பிடப்பட்டுள்ள சாலமோன் கால தர்ஷிஸ் தமிழகத்தின் அல்லது வட ஈழத்தின் குதிரைமலை அல்லது திருக்கேதீச்சரம் எனவும் அறிஞர்களிடையே கருத்துக்கள் நிலவுகின்றன.  
தமிழில் உள்ள *அம்மா*, *அப்பா* என்னும் உச்சரிப்புக்கள் எபிரேயத்தில் முறையே *இம்மா (imma)*, *அபா (abba)* என பாவிக்கப்படுவது குறிப்பிடத்தக்கது.
இவ்வாறு தமிழிலும் எபிரேயத்திலும் காணப்படும் சொற்களின் அட்டவணை பின்வருமாறு:
| தமிழ்ச் சொல் | எபிரேயச் சொல் |  |
| --- | --- | --- |
| ஆறு | யோர் |  |
| உரு | ஊரு |  |
| ஊர் | ஆர், ஈர் |  |
| சுவர் | ஷூர் |  |
| நாட்டு | நாத்தா |  |
| பால் (பிரிவு) | பா |  |
| மெத்தை | மித்தாஹ் |  |
| வா | போ |  |
| சீறு | ஷாரக் |  |
| அவா | அவ்வாஹ் | } |
# மயன் பல்கலைக்கழகம்

**மயன் பல்கலைக்கழகம்** என்பது கணபதி என்னும் சிற்ப கலைஞரின் வழிகாட்டுதலால் அமேரிக்காவில் ஆரம்பிக்கப்பட்ட பல்கலைக்கழகமாகும். இப்பல்கலைக்கழகத்தின் பாடங்கள் குமரிக்கண்டத்தில் வாழ்ந்ததாகக் கருதப்படும் மயன் என்பவரால் எழுதப்பட்ட ஐந்திறம் மற்றும் பிரணவ வேதம் ஆகிய நூல்களிலிருந்து மீளுருவாக்கப்பட்ட நூல்களை மூலமாகக்hi: கொண்டு அமைக்கப்பட்டது.
# யுத்தம் செய்

**யுத்தம் செய்**, மிஷ்கின் இயக்கத்தில் சேரன் நடிப்பில் 2011ஆம் ஆண்டு வெளிவந்த தமிழ்த் திரைப்படமாகும்.
# யுத்தம் செய்

## விமர்சனம்

திரைப்படத்திற்கு விமர்சனம் எழுதிய சினிமா உலகம் வலைப்பதிவு, "கடத்தல், கொலைகள், துப்புறிதல் கதையை இதுவரை பார்க்காத வித்தியாசமான கோணத்தில் விறுவிறுவென நகர்த்தி காட்சிகளோடு ஒன்ற வைக்கிறார் இயக்குனர் மிஷ்கின்" என்று எழுதினர்.
# முசுக்கொட்டை

**முசுக்கொட்டை** ( Mulberry) என்பது ஒரு தாவரப் பேரினத்தின் பெயராகும். இப்பேரினத்தைச் சேர்ந்த தாவர இனங்கள் அனைத்தும் இப்பொதுப் பெயராலேயே அழைக்கப்படுகின்றன. இத்தாவரத்தின் இலைகளே பட்டுப்புழு வளர்ப்பில்
பட்டுப்புழுவிற்கு மிக முக்கியமான உணவாக இருக்கிறது. இத்தாவரம் முதல் 60 நாட்களில் 6 அடி உயரம் வரை
வேகமாகவும், அதிகபட்சமாக 30 அடி வரை மெதுவாகவும் வளரக்கூடியது.
# முசுக்கொட்டை

## பயன்கள்

இத்தாவரத்தின் இலைகள் பட்டுப்புழுவிற்கு மிக முக்கியமான அடிப்படை உணவாகவும், ஆடு மற்றும் பால்மாடுகளுக்கு
சிறந்த தீவனமாகவும் பயன்படுகிறது.  
இதன் பழுத்த பழம் கருநீல நிறத்தில் வசீகரமான தோற்றத்திலும், மிகுந்த சுவையுடனும் இருக்கும். முசுக்கொட்டைப்பழம் மருத்துவகுணம் உடையது.
# முசுக்கொட்டை

## முசுக்கொட்டை இனங்கள்

முசுக்கொட்டை தாவர இனங்கள் 1100 க்கும் மேற்பட்டவை, தமிழ்நாடு கிருஷ்ணகிரி மாவட்டம் ஓசூரில் அமைந்துள்ள
மத்திய பட்டு வளர்ச்சி மற்றும் ஆரய்ச்சி கழகம் கண்காட்சி வளாகத்தில் உள்ளது.
எம்.ஆர்.-2, வி-1 மற்றும் எஸ்-36 ஆகிய இனங்களும் அதிக விளைச்சலைக் (மகசூலைக்) கொடுக்கக்கூடிய பட்டு வளர்ப்பிற்கு ஏற்ற இனங்கள் ஆகும்.
# முசுக்கொட்டை

## முசுக்கொட்டை இனங்கள்

### எம்.ஆர்.-2(Mildew Resistant Variety –2) இனம்

இந்த இனம் 1970 ல் தமிழ்நாடு பட்டு வளர்ச்சி துறையிணரால் மேன்மை செய்யப்பட்டு வெளியிடப்பட்டது
நோய் எதிர்ப்பு சக்தி கொண்டது, வறட்சியான நிலப்பகுதிகளுக்கு ஏற்றது.
ஒரு வருடத்தில் 10,000 - 12,000 கிலோ இலை உற்பத்தி கிடைக்கும்
# முசுக்கொட்டை

## முசுக்கொட்டை இனங்கள்

### வி-1 (V-1) இனம்

இந்த இனம் 1997ல் மைசூரில் உள்ள பட்டு ஆராய்ச்சி நிறுவனத்தால் வெளியிடப்பட்டது. இது ஒரு பிரபலமான இனம் ஆகும்.
இலைகள் நீள்வட்ட வடிவமாகவும், அகலமாகவும், அடர்பச்சையாகவும் சதைப்பற்றாகவும் இருக்கும். ஒரு ஏக்கருக்கு,
ஒரு வருடத்தில் 20,000 - 24,000 கிலோ இலை உற்பத்தி கிடைக்கும்
# முசுக்கொட்டை

## முசுக்கொட்டை இனங்கள்

### எஸ்-36 (S-36) இனம்

இந்த இனம் 1986,ல் மைசூரில் உள்ள பட்டு ஆராய்ச்சி நிறுவனத்தால் வெளியிடப்பட்டது.
இலைகள் இதயவடிவில், தடிமனாகவும், இளம்பச்சையாகவும், பளபளப்பாகவும் இருக்கும். இலைகள் அதிகமான ஈரப்பதத்தையும்,
சத்துக்களையும் பெற்றிருக்கும். ஒரு ஏக்கரில், வருடத்திற்கு 20,000 - 24,000 கிலோ தரமான இலைகள் உற்பத்தியாகும்.
# முசுக்கொட்டை

## நோய்த்தாக்குதல்

முசுக்கொட்டை இலைகளில் பூச்சி இனப்பெருக்க காலமான நவம்பர் முதல் பிப்ரவரி வரையுள்ள மாதங்களில் அதிக அளவு
புழுத்தாக்குதலினால் இலைச்சேதம் ஏற்படும். சேதத்தை கட்டுப்படுத்த டைக்குளோர்வோஸ் (Dichclorvos) இரசாயன பூச்சி கொல்லி
மருந்தினை 1லி தண்னீரில் 2மிலி மருந்து என்ற விகிதத்தில் தெளிக்கவேண்டும்.
# ஹரிவராசனம்

**ஹரிவராசனம்** சபரிமலை அய்யப்பன் கோயிலில் ஒவ்வோர் இரவும், சபரிமலைக் கோயிலில் கருவறை மூடப்படுவதற்கு முன் இறைவனான ஐயப்பனை உறங்க வைப்பதற்கான தாலாட்டுப் பாடலாக ஒரு தெய்வீகப் பாடல் பாடப்படுகின்றது. இந்தப் பாடல் ஹரிவராசனம் என்ற உலகப் புகழ்பெற்ற பாடல் ஆகும். பாடல் மெதுவாக முடிவடையும்போது, இளைய அர்ச்சகர்கள் கருவறையில் இருந்து ஒருவர் பின் ஒருவராக வெளியேறுகின்றனர். இதைத் தொடர்ந்து மேல்சாந்தி என அழைக்கப்படும் தலைமை அர்ச்சகர் ஸ்ரீகோவிலில் எரியும் புனித தீபங்களை அணைத்துவிட்டுக் கருவறையை மூடுகின்றார். இந்தச் சடங்கை சபரிமலை கோயிலில் மட்டுமே காண முடியும்.  
ஹரிவராசனம் கீர்த்தனம் சுவாமி ஐயப்பனுக்கான (தர்மசாஸ்தா எனவும் அழைக்கப்படுகிறார்) விளிப்பாடல் ஆகும், இது அவரை மேன்மைப்படுத்துகின்றதுடன் அவரைத் தலை முதல் கால் வரை விவரிக்கின்றது. ஹரிவராசனம் கீர்த்தனம் 16 பாடல்களைக் கொண்டதாகும். இவற்றில் 8 பாடல்கள் சபரிமலையில் ஒவ்வோர் இரவும் பாடப்படுகின்றன.
# ஹரிவராசனம்

## இசை வடிவம்

கே. ஜே. யேசுதாஸ் குரலில் பாரம்பரிய ராக - தாளத்துடன் அமைதியாக இசையமைக்கப்பட்டுள்ள இசை வடிவம், ஐயப்ப ஆலயங்களில் ஒலிபரப்பப்படுகிறது.  
இன்ன பிற இசை வடிவங்கள்:
1. கே. ஜே. யேசுதாஸ் தனது இசைத் தொகுப்பான 'ஆடி வருவாய்' இல் மத்யாமவதி இராகத்தில், ஏகதாள தாளத்தில் ஹரிவராசனம் பாடியுள்ளார்.
# ஸ்ரீசைலம் அணை

**சிரீசைலம் அணை** (*Srisailam Dam*) இந்தியாவின் ஆந்திரப் பிரதேசம் மாநிலத்தில் கர்னூல் மாவட்டத்தில் சிரீசைலம் பகுதியில் கிருட்டிணா ஆற்றின் குறுக்கே கட்டப்பட்ட அணை. இதுவே நாட்டின் 2 ஆவது மிக பெரிய திறன் கொண்ட நீர்மின் திட்டமாக உள்ளது.
# ஸ்ரீசைலம் அணை

## வெளிப்புற இணைப்புகள்

- Large dams and conflicts in the Krishna Basin
- Six crest gates of Srisailam dam opened
- Gush of water: Water being released into the river by opening crest gates at Srisailam dam on Tuesday
# ஸ்ரீசைலம்

**ஸ்ரீசைலம்** (Srisailam) இந்தியாவின் ஆந்திர பிரதேசம் மாநிலத்தில் கர்னூல் மாவட்டத்தில் நல்லமலா மலையில் அமைந்துள்ள ஒரு புனித நகரம். இது ஐதராபாத் இருந்து சுமார் 232 கி.மீ. தெற்கில் கிருஷ்ணா நதிக்கரையில் அமைந்துள்ளது.  
ஸ்ரீசைலம் அமைந்துள்ள பிராமரம்பா மல்லிகார்ஜுன கோயில் சிவபெருமானுக்கு அர்ப்பணிக்கப்பட்ட 12 ஜோதிலிங்க கோவில்களில் ஒன்று.
# ஸ்ரீசைலம்

## மேலும் பார்க்க

- ஸ்ரீசைலம் மல்லிகார்ஜுனர் கோயில்
- ஸ்ரீசைலம் அணை
# மார்க்கபுரம்

** மார்க்கப்பூர்** (*Markapur*) (அ) மார்கபுரம் இந்தியாவின் ஆந்திரப்பிரதேச மாநிலத்திலுள்ள பிரகாசம் மாவட்டத்தில் இடம்பெற்றுள்ள ஒரு வருவாய் கோட்டம் மற்றும் தேர்வுநிலை நகராட்சியாகும். இது மார்க்கப்பூர் வட்டத்தில் மார்க்கப்பூர் வருவாய் கோட்டத்தில் அமைந்துள்ளது. இந்த நகரம் முன்னர் கர்னூல் மாவட்டத்தின் ஒரு பகுதியாக இருந்தது. இந்த நகரம் நல்லமல்ல மலைகளுக்கு அருகில் உள்ளது.
# இணைகேடயச் சுரப்பி

மனித உடலின் கழுத்துப் பகுதியில் தைராய்டு சுரப்பியின் பின்புறம் **இணைகேடயச் சுரப்பிகள்** (அ) **பராதைராய்டு சுரப்பிகள்** (Parathyroid glands) எனும் நான்கு (ஈவிரண்டு சோடிகள்) அகஞ் சுரப்பிகள் அமைந்துள்ளன. உடலில் இரத்தத்தில் உள்ள கல்சியம் சத்தின் அளவை பராமரிப்பது இவற்றால் சுரக்கப்படும் பரா தைரொய்ட் ஓமோனின் பணி ஆகும். ஒருவேளை, இவை அதிகமாக சுரக்க நேரிட்டால் எலும்பில் உள்ள கல்சியம் சத்தினை குருதியில் சேர்த்துவிடும். இதனால் குருதியில் கல்சியத்தின் அளவு அதிகரிக்கும்.
இவற்றால் சுரக்கப்படும் பராதைரொய்ட் ஓமோனும், கேடயப்போலிச் சுரப்பியின் கல்சிட்டோனின் ஓமோனும் ஒன்றுக்கொன்று எதிரான வகையில் தொழிற்படுவதன் மூலம் குருதியில் கல்சியம் அயனின் செறிவை ஓர்சீர்த்திட நிலையில் பேணுகின்றன. இங்கு வழமை போல குருதியில் கல்சியம் அயன் செறிவு தூண்டலாகவும், நியம அளவு நோக்கிய அயன் செறிவின் நகர்வு தூண்டற்பேறாகவும், எதிர்ப்பின்னூட்டல் பிரதான பொறிமுறையாகவும் உள்ளது.
# இணைகேடயச் சுரப்பி

## தொழிற்பாடுகள்

பிரதானமாக நரம்புத் தொகுதியும், தசைத் தொகுதியும், உடலின் ஏனைய தொகுதிகளும் சீராகத் தொழிற்படுவதற்கு, கல்சியம் அயனின் (Ca<sup>2+</sup>) செறிவும் பொஸ்பேற் அயனின் (PO<sub>4</sub><sup>3-</sup>) செறிவும் நியம அளவுக்கு அண்மித்த குறுகிய வீச்சினுள் பேணப்பட வேண்டும். இதில் பரா தைரொய்ட் சுரப்பிகள் முக்கியப் பங்களிப்பு வகிக்கின்றன. இவற்றால் சுரக்கப்படும் பரா தைரொய்ட் ஓமோன் (PTH) ஒரு சிறிய புரதமாகும். இதன் இலக்கு கலங்களாக என்பின் என்புடைக்கும் கலங்களும், சிறுகுடலின் கம்ப மேலணிக் கலங்களும், சிறுநீரகத்தின் சேய்மை மடிந்த குழலுரு மேலணிக் கலங்களும் உள்ளன. குருதியில் கல்சியம் அயனின் செறிவு நியம அளவை விடக் குறையும் போது PTH சுரக்கப்படும். அது என்பில் கல்சியம் ஹைட்ரொக்சி அப்பட்டைட்டு கரைக்கப்பட்டு குருதியில் கல்சியம் விடுவிக்கப்படுவதையும், குடலில் அதிகளவாகக் கல்சியம் அகத்துறிஞ்சப்படுவதையும், சிறுநீரகத்தில் அதிகளவு கல்சியம் மீளகத்துறிஞ்சப்படுவதையும், பொஸ்பேற் மீளகத்துறிஞ்சல் குறைக்கப்படுவதையும் தூண்டும். குருதி கல்சியம் செறிவு நியம நிலையை அடையும் போது PTH சுரத்தல் எதிர்ப்பின்னூட்டல் மூலம் நிறுத்தப்படும்.
# குண்டக்கல்

**குன்தக்கல்** (*Guntakal*) அல்லது குண்டக்கல் இந்தியாவின் ஆந்திர பிரதேச மாநிலத்தின் தென்மேற்கு பகுதியில் உள்ள அனந்தபூர் மாவட்டத்தில் உள்ள ஒரு நகரம். இது கர்நாடகா மாநிலம் பெல்லாரியிலிருந்து 50 கி.மீ. தள்ளி உள்ளது. இங்கு 2,26,658 பேர் வாழ்கின்றனர் (2001 மக்கள் தொகை கணக்கெடுப்பின்படி).
# வேதசாகை

நான்கு வேதங்களுக்கும் கிளைகளாக உள்ள உபபிரிவுகள் **சாகைகள்** எனப்படும். எல்லா சாகைகளும் தற்காலத்தில் காணப்படவில்லை. இருக்கு வேதத்தில் ஐதரேய சாகை மந்திரம் கிடைக்கப்பெற்றுள்ளது. யசுர் வேதத்தில் காண்வ சாகை, தைத்திரிய சாகை,மாத்தியந்தன சாகை, என மூன்று சாகைகள் கிடைத்துள்ளன. சாம வேதத்தில் கௌதம சாகை, தலவகார சாகை என இரண்டுள்ளன. வேதத்திலுள்ள சாகைகள் ஒவ்வொன்றும் மந்திரம், பிராமணம், உபநிடதம் என மூன்று பிரிவுகளாகக் காணப்படும். ஒவ்வொரு வேதசாகை முடிவிலும் ஒரு உபநிடதம் இருந்திருக்கவேண்டும் என்று நம்பப்படுகிறது. பற்பல சாகைகள் இன்று இல்லாமல் போனாலும் நூற்றுக்கும் மேற்பட்ட உபநிடதங்கள் கிடைத்துள்ளன.
# வேதசாகை

## மேலும் பார்க்க

- உபநிடதம்
- வேதம்
# குரூம்பிரிட்ஜ் (எசெக்ஸ் துடுப்பாட்டக்காரர்)

**குரூம்பிரிட்ஜ்** *Groombridge *, பிறப்பு, இறப்பு: விபரம் தெரியவில்லை), இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் இரண்டு முதல்தர துடுப்பாட்டப் போட்டிகளில் கலந்து கொண்டுள்ளார். 1793 ல், முதல்தர துடுப்பாட்டப் போட்டிகளில் பங்குகொண்டார்.
# குரூம்பிரிட்ஜ் (எசெக்ஸ் துடுப்பாட்டக்காரர்)

## வெளி இணைப்பு

குரூம்பிரிட்ஜ் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 22, 2011.
# கன்னெல் (சர்ரே துடுப்பாட்டக்காரர்)

**கன்னெல்** (*Gunnell*, பிறப்பு, இறப்பு: விபரம் தெரியவில்லை), இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் இரண்டு முதல்தர துடுப்பாட்டப் போட்டிகளில் கலந்து கொண்டுள்ளார். 1793 ல், முதல்தர துடுப்பாட்டப் போட்டிகளில் பங்குகொண்டார்.
# கன்னெல் (சர்ரே துடுப்பாட்டக்காரர்)

## வெளி இணைப்பு

கன்னெல் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 22, 2011.
# எட்வார்ட் கிரிம்சா

**எட்வார்ட் கிரிம்சா ** *Edward Grimston *, பிறப்பு: ஏப்ரல் 2, 1812, இறப்பு: மே 4 1881), இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 30 முதல்தர துடுப்பாட்டப் போட்டிகளில் கலந்து கொண்டுள்ளார். 1832-1849 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# எட்வார்ட் கிரிம்சா

## வெளி இணைப்பு

எட்வார்ட் கிரிம்சா - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 22, 2011.
# பிரான்சிஸ் கிரிம்ஸ்டன்

**பிரான்சிஸ் கிரிம்ஸ்டன்** (*Francis Grimston *, பிறப்பு: திசம்பர் 8, 1822, இறப்பு: அக்டோபர் 4 1865) இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 18 முதல்தர துடுப்பாட்டப் போட்டிகளில் கலந்து கொண்டுள்ளார். 1843-1851 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# பிரான்சிஸ் கிரிம்ஸ்டன்

## வெளி இணைப்பு

பிரான்சிஸ் கிரிம்ஸ்டன் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 22, 2011.
# ஹாடென் (ஹாம்செயார் துடுப்பாட்டக்காரர்)

**ஹாடென்** *Hadden *, பிறப்பு: திசம்பர் 8, 1822, இறப்பு: அக்டோபர் 4 1865), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் இரண்டு முதல்தர துடுப்பாட்டப் போட்டிகளில் கலந்து கொண்டுள்ளார். 1842-1843 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# ஹாடென் (ஹாம்செயார் துடுப்பாட்டக்காரர்)

## வெளி இணைப்பு

ஹாடென் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 22, 2011.
# ரொபெர்ட் கிரிம்ஸ்டன்

**ரொபெர்ட் கிரிம்ஸ்டன் ** *Robert Grimston *, பிறப்பு: செப்டம்பர் 18, 1816, இறப்பு: ஏப்ரல் 7 1884), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 63 முதல்தர துடுப்பாட்டப் போட்டிகளில் கலந்து கொண்டுள்ளார். 1836-1855 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# ரொபெர்ட் கிரிம்ஸ்டன்

## வெளி இணைப்பு

ரொபெர்ட் கிரிம்ஸ்டன் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 22, 2011.
# வோல்டர் கிரிம்ஸ்டன்

**வோல்டர் கிரிம்ஸ்டன் ** *Walter Grimston *, பிறப்பு: மே 16, 1844, இறப்பு: சூலை 28 1932), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு முதல்தர துடுப்பாட்டப் போட்டியில் கலந்து கொண்டுள்ளார். 1868 ஆண்டுகளில், முதல்தர துடுப்பாட்டப் போட்டியில் பங்குகொண்டார்.
# வோல்டர் கிரிம்ஸ்டன்

## வெளி இணைப்பு

வோல்டர் கிரிம்ஸ்டன் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 22, 2011.
# அப்துல் ஹபிஸ் (ஆங்கில துடுப்பாட்டக்காரர்)

**அப்துல் ஹபிஸ்** (*Abdul Hafeez *, பிறப்பு: மார்ச்சு 21, 1977) என்பவர் இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 14 முதல்தர துடுப்பாட்டப் போட்டிகளிலும், 13 ஏ-தர துடுப்பாட்டப் போட்டிகளிலும் கலந்து கொண்டுள்ளார். 1998-1999 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# அப்துல் ஹபிஸ் (ஆங்கில துடுப்பாட்டக்காரர்)

## வெளி இணைப்பு

அப்துல் ஹபிஸ் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 22, 2011.
# டபிள்யூ. ஹால் (ஹாம்செயர் துடுப்பாட்டக்காரர்)

**டபிள்யூ. ஹால் ** *W. Hall *, பிறப்பு, இறப்பு: விபரம் தெரியவில்லை), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு முதல்தர துடுப்பாட்டப் போட்டியில் கலந்து கொண்டுள்ளார். 1782 ஆண்டுகளில், முதல்தர துடுப்பாட்டப் போட்டியில் பங்குகொண்டார்.
# டபிள்யூ. ஹால் (ஹாம்செயர் துடுப்பாட்டக்காரர்)

## வெளி இணைப்பு

டபிள்யூ. ஹால் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 22, 2011.
# ஹென்ரி ஹால் (சமர்செட் துடுப்பாட்டக்காரர்)

**ஹென்ரி ஹால் ** * Henry Hall *, பிறப்பு: திசம்பர் 24, 1857, இறப்பு: பிப்ரவரி 13 1934), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் இரண்டு முதல்தர துடுப்பாட்டப் போட்டிகளில் கலந்து கொண்டுள்ளார். 1882-1885 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# ஹென்ரி ஹால் (சமர்செட் துடுப்பாட்டக்காரர்)

## வெளி இணைப்பு

ஹென்ரி ஹால் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 22, 2011.
# அல்பிரட் கிரிம்வுட்

**அல்பிரட் கிரிம்வுட் ** * Alfred Grimwood*, பிறப்பு: செப்டம்பர் 8, 1905, இறப்பு: சூலை 2 1986) என்பவர் இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் நான்கு முதல்தர துடுப்பாட்டப் போட்டிகளில் கலந்து கொண்டுள்ளார். 1925 ல், முதல்தர துடுப்பாட்டப் போட்டிகளில் பங்குகொண்டார்.
# அல்பிரட் கிரிம்வுட்

## வெளி இணைப்பு

அல்பிரட் கிரிம்வுட் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 22, 2011.
# ஜேம்ஸ் கிரின்ஹம்

**ஜேம்ஸ் கிரின்ஹம்** * James Grinham*, பிறப்பு: திசம்பர் 20, 1798, இறப்பு: விபரம் தெரியவில்லை), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 13 முதல்தர துடுப்பாட்டப் போட்டிகளில் கலந்து கொண்டுள்ளார். 1822-1835 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# ஜேம்ஸ் கிரின்ஹம்

## வெளி இணைப்பு

ஜேம்ஸ் கிரின்ஹம் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 22, 2011.
# பிரெட்டி கிரிஸ்வூட்

**பிரெட்டி கிரிஸ்வூட்** * Freddie Grisewood *, பிறப்பு: ஏப்ரல் 11, 1888, இறப்பு: நவம்பர் 15 1972), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு முதல்தர துடுப்பாட்டப் போட்டியில் கலந்து கொண்டுள்ளார். 1908 ல், முதல்தர துடுப்பாட்டப் போட்டியில் பங்குகொண்டார்.
# பிரெட்டி கிரிஸ்வூட்

## வெளி இணைப்பு

பிரெட்டி கிரிஸ்வூட் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 22, 2011.
# பிரடெரிக் குரொஸ்

**பிரடெரிக் குரொஸ்** * Frederick Gross *, பிறப்பு: செப்டம்பர் 17, 1902, இறப்பு: மார்ச்சு 11 1975), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 35 முதல்தர துடுப்பாட்டப் போட்டிகளில் கலந்து கொண்டுள்ளார். 1924 -1929ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# பிரடெரிக் குரொஸ்

## வெளி இணைப்பு

பிரடெரிக் குரொஸ் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 22, 2011.
# சார்ல்ஸ் குரோவ்

**சார்ல்ஸ் குரோவ்** * Charles Grove *, பிறப்பு: திசம்பர் 16, 1912, இறப்பு: பிப்ரவரி 15 1982), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 217 முதல்தர துடுப்பாட்டப் போட்டிகளில் கலந்து கொண்டுள்ளார். 1938-1954 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# சார்ல்ஸ் குரோவ்

## வெளி இணைப்பு

சார்ல்ஸ் குரோவ் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 22, 2011.
# ஜமி குரோவ்

**ஜமி குரோவ்** (*Jamie Grove *, பிறப்பு: சூலை 3, 1979), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 25 முதல்தர துடுப்பாட்டப் போட்டிகளிலும், 45 ஏ-தர துடுப்பாட்டப் போட்டிகளிலும், ஆறு இருபதுக்கு -20 போட்டிகளிலும் கலந்து கொண்டுள்ளார். 1998-2003 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# ஜமி குரோவ்

## வெளி இணைப்பு

அப்துல் ஹபிஸ் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 22, 2011.
# ஜெரெமி ஹாலட்

**ஜெரெமி ஹாலட்** (*Jeremy Hallett *, பிறப்பு: அக்டோபர் 18, 1970), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 18 முதல்தர துடுப்பாட்டப் போட்டிகளிலும், 34 ஏ-தர துடுப்பாட்டப் போட்டிகளிலும் கலந்து கொண்டுள்ளார். 1990-1995 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# ஜெரெமி ஹாலட்

## வெளி இணைப்பு

ஜெரெமி ஹாலட் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 22, 2011.
# தாமஸ் ஹாலம்

**தாமஸ் ஹாலம்** * Thomas Hallam *, பிறப்பு: ஏப்ரல் 12, 1881, இறப்பு: நவம்பர் 24 1958), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 10 முதல்தர துடுப்பாட்டப் போட்டிகளில் கலந்து கொண்டுள்ளார். 1906-1907 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# தாமஸ் ஹாலம்

## வெளி இணைப்பு

தாமஸ் ஹாலம் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 22, 2011.
# பீட்டர் குரோவ்ஸ்

**பீட்டர் குரோவ்ஸ்** * Peter Groves *, பிறப்பு: சூன் 30, 1988), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஐந்து முதல்தர துடுப்பாட்டப் போட்டிகளில் கலந்து கொண்டுள்ளார். 2009-2010 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# பீட்டர் குரோவ்ஸ்

## வெளி இணைப்பு

பீட்டர் குரோவ்ஸ் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 22, 2011.
# ஜான் ஹால் (யோர்க்சயர் துடுப்பாட்டக்காரர்)

**ஜான் ஹால் ** * John Hall *, பிறப்பு: நவம்பர் 11, 1815, இறப்பு: ஏப்ரல் 17 1888), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் நான்கு முதல்தர துடுப்பாட்டப் போட்டிகளில் கலந்து கொண்டுள்ளார். 1844-1863 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# ஜான் ஹால் (யோர்க்சயர் துடுப்பாட்டக்காரர்)

## வெளி இணைப்பு

ஜான் ஹால் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 22, 2011.
# ஜேம்ஸ் கிரன்டி

**ஜேம்ஸ் கிரன்டி** * James Grundy *, பிறப்பு: மார்ச்சு 5, 1824, இறப்பு: நவம்பர் 24 1873), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 298 முதல்தர துடுப்பாட்டப் போட்டிகளில் கலந்து கொண்டுள்ளார். 1850-1869 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# ஜேம்ஸ் கிரன்டி

## வெளி இணைப்பு

ஜேம்ஸ் கிரன்டி - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 22, 2011.
# டேவிட் கார்ட்

**டேவிட் கார்ட் ** * David Guard *, பிறப்பு: மே 19, 1928, இறப்பு: திசம்பர் 12 1978), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 16 முதல்தர துடுப்பாட்டப் போட்டிகளில் கலந்து கொண்டுள்ளார். 1946-1949 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# டேவிட் கார்ட்

## வெளி இணைப்பு

டேவிட் கார்ட் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 22, 2011.
# மார்க் கெஸ்ட்

** மார்க் கெஸ்ட் ** *Mark Guest*, பிறப்பு: திசம்பர் 4 1983), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு ஏ-தர துடுப்பாட்டப் போட்டியில் கலந்து கொண்டுள்ளார். 2002 ல், ஏ-தர துடுப்பாட்டப் போட்டியில் பங்குகொண்டார்.
# மார்க் கெஸ்ட்

## வெளி இணைப்பு

[1983http://www.cricketarchive.com/Archive/Players/45/45361/45361.html மார்க் கெஸ்ட் ] - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 22, 2011.
# மாரிஸ் ஹாலம்

**மாரிஸ் ஹாலம்** * Maurice Hallam *, பிறப்பு: செப்டம்பர் 10, 1931, இறப்பு: சனவரி 1 2000), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 504 முதல்தர துடுப்பாட்டப் போட்டிகளிலும், 17 ஏ-தர துடுப்பாட்டப் போட்டிகளிலும், கலந்து கொண்டுள்ளார். 1950-1970 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# மாரிஸ் ஹாலம்

## வெளி இணைப்பு

மாரிஸ் ஹாலம் கிரிக் - இன்ஃபோ விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 22, 2011.
# வார்ப்புரு:திருப்பலி (வழிபாடு)

| கத்தோலிக்க திருச்சபை |
| --- |
| <big>'''திருப்பலி வழிபாட்டின் கட்டமைப்பு
(இலத்தீன் வழிபாட்டு முறை)'''</big>  
*திருப்பலிப் புத்தகமும் திருக்கிண்ணமும்* |
| :வருகை
:பலிபீட வணக்கமும் மக்களுக்கு வாழ்த்தும்
:மன்னிப்பு வழிபாடு
:ஆண்டவரே இரக்கமாயிரும்
:உன்னதங்களிலே
:சபை மன்றாட்டு |
| :அமைதி காத்தல்
:திருநூல் வாசகங்கள்
:வாசகங்களுக்கு இடையில் வரும் பாடல்கள்
:மறையுரை
:விசுவாச அறிக்கை
:பொது மன்றாட்டு |
| :காணிக்கைகளைத் தயார் செய்தல்
:காணிக்கை மன்றாட்டு
:நற்கருணை மன்றாட்டு
:திருவிருந்துச் சடங்கு:
:ஆண்டவரின் செபம்
:சமாதானச் சடங்கு
:அப்பத்தைப் பகிர்தல்
:கலத்தல்
:நற்கருணை உட்கொள்ளுதல்
:நன்றி மன்றாட்டு |
| <small><small>*ஆதாரம்: உரோமைத் திருப்பலிப் புத்தகத்தின் பொதுப் போதனை*</small>
<hr>  
வலைவாசல்:கிறித்தவம் |
<noinclude>  
</noinclude>
# திருப்பலி வழிபாட்டின் கட்டமைப்பு

**திருப்பலி வழிபாட்டின் கட்டமைப்பு** (*Structure of the Roman Rite of Mass*) என்பது கத்தோலிக்க திருச்சபையில் அருட்சாதனமாகக் கொண்டாடப்படுகின்ற திருப்பலியின் பாகங்கள் ஒவ்வொன்றும் தமக்குள்ளும் பிற பாகங்களோடும் இசைவுறப் பொருந்தி அமைவதைக் குறிக்கும்.  
கத்தோலிக்க திருச்சபையில் பெரும்பாலோர் பின்பற்றுகின்ற "இலத்தீன் வழிபாட்டுமுறை" (*Latin Rite*) கடைப்பிடிக்கின்ற திருப்பலி அமைப்பு பற்றிய விதிகள் "உரோமைத் திருப்பலிப் புத்தகத்தின் பொதுப் போதனை" என்னும் அதிகாரப்பூர்வ ஏட்டில் உள்ளன. அவற்றின் சுருக்கம் இக்கட்டுரையில் தரப்படுகின்றது.
# திருப்பலி வழிபாட்டின் கட்டமைப்பு

## அ) தொடக்கச் சடங்குகள்

கத்தோலிக்க திருச்சபையின் மையக் கொண்டாட்டமாக அமைகின்ற திருப்பலி இரு பகுதிகளைக் கொண்டுள்ளது. அவை:
- இறைவாக்கு வழிபாடு
- நற்கருணை வழிபாடு
என்று அழைக்கப்படுகின்றன. இவ்விரு பகுதிகளும் ஒரே ஒரு வழிபாட்டு நிகழ்ச்சியை உருவாக்கும் அளவுக்கு ஒன்றோடொன்று நெருங்கி இணைந்துள்ளன.  
ஒருசில சடங்குகள் திருப்பலிக் கொண்டாட்டத்துக்குத் தொடக்கமாகவும், முடிவாகவும் அமைந்துள்ளன.  
இவ்வாறு, திருப்பலிக் கொண்டாட்டத்தின் முதல் பகுதியாகிய இறைவாக்கு வழிபாட்டுக்கு முன்வரும் தொடக்கச் சடங்குகளில் உள்ளவை:
- வருகை
- வாழ்த்துரை
- மன்னிப்பு வழிபாடு
- "ஆண்டவரே இரக்கமாயிரும்"
- "உன்னதங்களிலே"
- சபை மன்றாட்டு.  
ஒன்றாய்க் கூடியிருக்கும் கிறித்தவ நம்பிக்கைகொண்டோருக்குள் உள்ளரங்க ஒன்றிப்பை உருவாக்கி, அவர்களை வழிபடும் ஒரே குடும்பமாக்கி, சீரிய முறையில் இறைவனின் வார்த்தைக்குச் செவிசாய்க்கவும், தக்க வண்ணம் நற்கருணை வழிபாட்டைக் கொண்டாடவும் அவர்களைத் தயாரிப்பதே இச்சடங்குகளின் நோக்கம் ஆகும்.
# திருப்பலி வழிபாட்டின் கட்டமைப்பு

## அ) தொடக்கச் சடங்குகள்

### வருகை

மக்கள் ஒன்றுகூடியபின் குரு பணியாளர்களோடு வரும்பொழுது, வருகைப் பாடல் தொடங்கப்படும். கொண்டாட்டத்தைத் தொடங்கவும், கூட்டத்தின் உள்ளரங்க ஒன்றிப்பை வளர்க்கவும், அவர்களுக்கு வழிபாட்டுக் காலத்து அல்லது நடைபெறும் விழாவின் மறையுண்மையை அறிமுகப்படுத்தவும், குருவும் பணியாளரும் வரும் பவனிக்குப் பின்னணியாக அமைவதும் இவ்வருகைப் பாடலின் நோக்கமாகும்.
# திருப்பலி வழிபாட்டின் கட்டமைப்பு

## அ) தொடக்கச் சடங்குகள்

### பலிபீட வணக்கமும் மக்களுக்கு வாழ்த்தும்

பலிபீட முற்றத்திற்கு வந்ததும், குருவும் பணியாளர்களும் பீடத்துக்கு வணக்கம் செலுத்துவார்கள். மேலும், இவ்வணக்கத்தைக் குறிப்பிட, குருவும் திருத்தொண்டரும் பீடத்தைத் தொட்டுக் கண்களில் ஒற்றிக்கொள்வர்; வசதியானால் குரு பீடத்திற்குத் தூபம் காட்டுவார்.  
வருகைப் பாடல் முடிந்ததும், குருவும் திருக்கூட்டத்தினர் அனைவரும் தம்மீது சிலுவை வரைந்து கொள்வர். பின்பு திருக்கூட்டத்தினரிடம் இறைவன் பிரசன்னமாயிருப்பதைக் குரு வாழ்த்துரையால் வெளிப்படுத்துவார். இவ்வாறு குரு வாழ்த்துவதாலும் அதற்கு மக்கள் பதில் அளிப்பதாலும் கூடியுள்ள திருச்சபையின் மறைபொருள் விளங்குகிறது.
# திருப்பலி வழிபாட்டின் கட்டமைப்பு

## அ) தொடக்கச் சடங்குகள்

### மன்னிப்பு வழிபாடு

மக்களை வாழ்த்தியபின் குரு அல்லது வேறு தகுதியுடைய பணியாளர் அந்நாளின் திருப்பலியைப் பற்றி மக்களுக்கு மிகச் சுருக்கமாகத் தொடக்கவுரை ஆற்றலாம். அதன்பின், குரு மன்னிப்பு வழிபாட்டுக்கு அழைப்பு விடுப்பார்; திருக்கூட்டத்தினர் அனைவரும் சேர்ந்து பொதுப்பாவ அறிக்கையிடுவர்; குரு சொல்லும் பாவமன்னிப்பு செபத்தோடு இச்சடங்கு முடிவுறும்.
# திருப்பலி வழிபாட்டின் கட்டமைப்பு

## அ) தொடக்கச் சடங்குகள்

### "ஆண்டவரே இரக்கமாயிரும்"

மன்னிப்பு வழிபாட்டிலேயே இடம்பெற்றிருந்தாலன்றி, "ஆண்டவரே இரக்கமாயிரும்" என்னும் பாடம் இப்பொழுது தொடங்கும். இதில் கிறித்தவ மக்கள் ஆண்டவரைப் புகழ்ந்து, அவருடைய இரக்கத்தை இறைஞ்சுவார்கள். எனவே இப்பாடல் வழக்கமாக எல்லாராலும் பாடப்படும். அதாவது, மக்களும் பாடகர் குழுவுமாக அல்லது மக்களும் பாடகர் ஒருவருமாக இப்பாடலைப் பாடுவார்கள்.  
ஆர்ப்பரிப்பு ஒவ்வொன்றும் வழக்கமாக இருமுறை எழுப்பப்பெறும்; எனினும் மொழி, இசை, சூழ்நிலை தன்மைக்கு ஏற்ப ஆர்ப்பரிப்பின் எண்ணிக்கையைக் கூட்டலாம் அல்லது ஆர்ப்பரிப்புக்கு முன் சிறு வசனத்தைச் சேர்த்துக்கொள்ளலாம். "ஆண்டவரே இரக்கமாயிரும்" பாடப்பெறாத பொழுது அது படிக்கப்படும்.
# திருப்பலி வழிபாட்டின் கட்டமைப்பு

## அ) தொடக்கச் சடங்குகள்

### "உன்னதங்களிலே"

அன்னை மரியா திருத்தலத்தில் நிகழும் திருப்பலிக் கொண்டாட்டம். ஆண்டு: சூலை 2008]]
இப்புகழ்ச்சிப் பாடல் மிகப் பழமையானது, வணக்கத்துக்குரியது. தூய ஆவியால் ஒன்றுகூட்டப்பட்ட திருச்சபை இப்பாடலில் தந்தை இறைவனையும், செம்மறியையும் மகிமைப்படுத்தி, இரந்து மன்றாடுகிறது. இறைமக்கள் இப்பாடலைப் பாடுவர் அல்லது பாடகர் குழுவோடு சேர்ந்து மக்கள் மாறி மாறிப் பாடுவர் அல்லது பாடகர் குழு மட்டும் பாடும். பாடப்பெறாதபொழுது இதை அனைவரும் ஒன்றாகவோ மாறி மாறியோ படிக்கலாம்.  
திருவருகைக் காலம், தவக் காலம் ஆகியவைகளுக்குப் புறம்பே வரும் ஞாயிற்றுக் கிழமைகள், பெருவிழாக்கள், விழாக்களிலும், இன்னும் அந்தந்த இடத்துச் சிறப்புக் கொண்டாட்ட நாள்களிலும் "உன்னதங்களிலே" பாடப்படும் அல்லது படிக்கப்பெறும்.
# திருப்பலி வழிபாட்டின் கட்டமைப்பு

## அ) தொடக்கச் சடங்குகள்

### சபை மன்றாட்டு

அடுத்து, குரு மக்களைச் செபிக்க அழைக்கிறார். குருவோடு அனைவரும் சேர்ந்து சிறிது நேரம் மௌனமாயிருப்பர். அச்சமயம் இறைவன் திருமுன் தாங்கள் இருப்பதை உணர்ந்து தங்கள் தேவைகளை நினைத்து அவர்கள் செபிக்கலாம். பின் குரு சபை மன்றாட்டு எனப்படும் செபத்தைச் சொல்லுவார். இது நிகழும் கொண்டாட்டத்தின் நோக்கத்தை வெளிப்படுத்தும். இம்மன்றாட்டு குருவின் சொற்களால் தூய ஆவியில் கிறிஸ்து வழியாகத் தந்தை இறைவனை நோக்கி செபிக்கப்படும்.  
மக்கள் இம்மன்றாட்டோடு தங்களை ஒன்றுபடுத்தி, அதற்கு உடன்பாடு தெரிவித்து, ஆமென் என்னும் ஆர்ப்பரிப்பால் அதைத் தங்கள் செபமாக்கிக் கொள்வார்கள். ஆமென் என்னும் எபிரேயச் சொல் "ஆம்", "அப்படியே ஆகுக" என்னும் பொருளைத் தரும்.  
திருப்பலியில் ஒரே ஒரு சபை மன்றாட்டுத்தான் சொல்லப்படும்; இந்த விதி காணிக்கைமீது மன்றாட்டு, நன்றி மன்றாட்டு ஆகியவற்றிற்கும் பொருந்தும்.  
சபை மன்றாட்டு நீண்ட முடிவுரை கொண்டிருக்கும். அதாவது,
- தந்தையிடம் செபம் சொல்லப்பட்டால்  
என முடிவுறும்.
- தந்தையிடம் சொல்லும் செபத்தின் முடிவில், திருமகனைக் குறிப்பிட்டிருந்தால்,  
என முடிவுறும்.
- திருமகனிடம் செபம் சொல்லப்பட்டால்,  
என முடிவுறும்.  
காணிக்கைமீது மன்றாட்டு, நன்றி மன்றாட்டு என்னும் இரு செபங்களும் சுருக்கமான முடிவுரை கொண்டிருக்கும்; அதாவது,
- தந்தையிடம் செபம் சொல்லப்பட்டால்,  
என முடிவுறும்.
- தந்தையிடம் சொல்லும் செபத்தின் முடிவில் திருமகனைக் குறிப்பிட்டிருந்தால்,  
என முடிவுறும்.
- திருமகனிடம் செபம் சொல்லப்பட்டால்,  
என முடிவுறும்.
# திருப்பலி வழிபாட்டின் கட்டமைப்பு

## ஆ) அருள்வாக்கு வழிபாடு

அருள்வாக்கு வழிபாட்டின் சிறப்பான பகுதி திருநூலிலிருந்து தேர்ந்தெடுத்த வாசகங்களும், அவைகளுக்கு இடையில் வரும் திருப்பாடல்களுமாகும். மறையுரை, விசுவாச அறிக்கை, பொது மன்றாட்டு அல்லது விசுவாசிகள் மன்றாட்டு ஆகியவை இப்பகுதியை விளக்கி முடிவுக்குக் கொணர்கின்றன.  
எவ்வாறெனில், மறையுரை விளக்கும் வாசகங்களினால் இறைவன் தம் மக்களோடு உரையாடி, அவர்களுக்கு மீட்பு-ஈடேற்றம் பற்றிய மறைபொருள் நிகழ்ச்சியை வெளிப்படுத்தி, ஆன்ம ஊட்டமளிக்கிறார். கிறிஸ்து தம் வாக்கினால் விசுவாசிகள் நடுவில் பிரசன்னமாயிருக்கிறார். அருள்வாக்கை மக்கள் பாடல்களால் தமதாக்கிக் கொள்கிறார்கள். இவ்வாறு ஊட்டம் பெற்று, பொது மன்றாட்டுப் பகுதியில் திருச்சபை அனைத்தின் தேவைகளுக்காகவும், அனைத்துலகின் மீட்புக்காகவும் மக்கள் மன்றாடுவார்கள்.